मिक्स लैंड यूज इलाकों को इंडस्ट्री एरिया घोषित करने के लिए कमेटी सरकार के पास रखेगी पक्ष
कारोबारियों ने न्यू जनता नगर, शिमलापुरी, न्यू शिमलापुरी और अन्य मिक्स यूज इलाकों को इंडस्ट्री एरिया घोषित करने को पक्ष रखने का लिया फैसला
दविंदरडीके|लुधियाना
मिक्सलैंड यूज इलाके से इंडस्ट्री शिफ्ट करने की लटक रही तलवार को लेकर कारोबारी खासे सहमे हुए हैं। इसी संबंध में मंगलवार को गिल रोड स्थित यूसीपीएमए कांप्लेक्स में प्रेसिडेंट चरणजीत सिंह विश्वकर्मा के नेतृत्व में विभिन्न कारोबार संगठनों से जुड़े कारोबारियों ने 11 मेंबरी कमेटी का गठन कर न्यू जनता नगर, शिमलापुरी, न्यू शिमलापुरी और अन्य मिक्स यूज इलाकों को इंडस्ट्री एरिया घोषित करने को लेकर अपना पक्ष रखने का फैसला लिया है। इस दौरान कारोबारियों ने ह्यूमन चेन बनाकर डीसी कार्यालय तक मार्च करने का सुझाव भी दिया।
कारोबारियों का कहना है कि उक्त इलाकों में पिछले 60 से 70 सालों से 85 प्रतिशत चल रही इंडस्ट्री लोगों को रोजगार देने के साथ-साथ सरकार को रेवेन्यू भी दे रही है। इसके बावजूद 2008 के मास्टर प्लान के मुताबिक मिक्स यूज लैंड से इंडस्ट्री को बाहर निकालना है। जिसके तहत उक्त इलाकों में काम कर रहे कारोबारियों और आम लोगों के सुझाव लेने के लिए मेयर हरचरण सिंह गोहलवड़िया के नेतृत्व में कमेटी का गठन किया गया है। कोई भी कारोबारी नहीं चाहता कि इन इलाकों में चलने वाली इंडस्ट्री को शिफ्ट किया जाए। इस अवसर पर कौंसलर जगबीर सिहं सोखी,उपकार सिंह आहूजा, विनोद थापर, गुरप्रगट सिंह काहलों, राजिंदर सिंह सहराली, सुदर्शन चौहान, अवतार सिंह आजाद, मनमोहन सिंह ऊभी, जसविंदर सिंह ठुकराल, गुरमीत सिंह गेदू, गुरवंत सिंह, अमरजीत सिंह चौहान, वलैती राम, इंद्रजीत सिंह आदि मौजूद थे।
hin_Deva hin_Deva bho_Deva hin_Deva hin_Deva